Proces- og tidsplan for en stærkere styring af beskæftigelsesindsatsen 
Sagsfremstilling 
21.    Proces- og tidsplan for en stærkere styring af beskæftigelsesindsatsen  
                                                                                                                        Åbent 
Sagsnr.: 326-2013-25663       J.nr.: 15.00.00            Jeppe Christensen.: 326-2014-50338 
  
[adresse] 
Som led i kommunens deltagelse i projekt ”Politisk partnerskab om styring af beskæftigelsesindsatsen”, og på 
baggrund af bl.a. KL’s anbefalinger til en stærkere politisk styring af beskæftigelsesindsatsen, er jobcentret blevet 
anmodet om at udarbejde forslag til, hvordan det i praksis kan realiseres. 
  
Jobcentret har i samarbejde med KL udarbejdet forslag til en proces, der understøtter grundlaget for 
økonomiudvalgets politiske og strategiske arbejde med beskæftigelsesområdet, og som startes op på 
planseminaret den 27.-28. marts 2014. Forslag til proces fremlægges hermed og omfatter: 
  
· Proces- og tidsplan for en stærkere politisk styring af beskæftigelsesindsatsen. Vedlagt. 
· Forslag til mulige temaer til drøftelse i Økonomiudvalget. 8 temapapirer er vedlagt.  
· Forslag til etablering af ny ungeenhed på beskæftigelsesområdet som led i den fremsatte procesplan (særskilt 
dagsordenspunkt). 
Der lægges op til en proces, der har til formål: 
  
· At understøtte Økonomiudvalgets arbejde med området via en række temamøder 
· At føre frem til vedtagelsen af en 4-årig strategiplan for området  
· At identificere enkeltområder der kræver hurtig indsats og beslutninger. 
I papiret fremlægges alternative muligheder i forhold til såvel proces som valg af temaer. 
  
BEHANDLING 
Direktion, Økonomiudvalg, Kommunalbestyrelse. 
  
INDSTILLING 
Arbejdsmarkedschefen indstiller 
- At notat om proces- og tidsplan for en stærkere styring af beskæftigelsesområdet godkendes med henblik på 
politisk drøftelse på planseminaret den 27.-28. marts 2014. 
- At der udvælges 4 af de foreslåede 8 emner til temamøderne. 
- At temamøderne holdes i april, maj, juni og august. 
- At temamøderne afholdes p.b.a. et uddybet og detaljeret skriftligt materiale, hvor administrationen er til rådighed til 
at understøtte drøftelsen, men hvor der i øvrigt ikke indgår andre aktører. 
- At beskæftigelsespolitisk strategiseminar afholdes af Økonomiudvalget i september måned med efterfølgende 
godkendelse af strategiplanen i oktober/november måned. 
  
ØKONOMISKE KONSEKVENSER 
Sagen har ingen økonomiske konsekvenser. 
Direktionens møde den 4. februar 2014: 
Direktionen vedtog at anbefale arbejdsmarkedschefens indstilling. 
  
Økonomiudvalgets møde den 19. februar 2014: 
Udvalget anbefaler, at alle 8 temaer behandles på temamøder og at deltagerkreds i strategiseminar er 
kommunalbestyrelse og det lokale beskæftigelsesråd. 
Inger Jørgensen og Frans Olsen (A) tager forbehold. 
  
Bilag 
  
  
  
  
  
Kommunalbestyrelsens møde den 26. februar 2014: 
Kommunalbestyrelsen vedtog at godkende Økonomiudvalgets indstilling. 
  
Proces og tidsplan for en stærkere politisk styring af 
beskæftigelsesindsatsen_2014-01-16 
326-2014-31494 
Temapapirer_Bilag til proces- og tidsplan for en stærkere styring af 
beskæftigelsesområdet 
326-2014-10065 
